Αλία

Αλίη ή Αλία (η διαφορά στη λήξη οφείλεται απλά σε διαλεκτικές παραλλαγές) είναι το όνομα των παρακάτω χαρακτήρων στην Ελληνική μυθολογία:

 Αλίη, μία από τις Νηρηίδες, κόρη του Νηρέα και της ΔωρίδοςΗσίοδος, Θεογονία, 246Ψευδο-Απολλόδωρος, Βιβλιοθήκη 1. 2. 7
 Αλία της Ρόδου, μία νύμφη η οποία έζησε σε ένα νησί που αργότερα θα ονομαζόταν Ρόδος από τη μοναδική της κόρη, τη Ρόδη (ή Ρόδος). Η Αλία ήταν η κόρη της Θάλασσας, αδερφή των Τελχίνων, και μητέρα της Ρόδης και έξι γιων από τον Ποσειδώνα. Λίγο μετά τη γέννηση της Αφροδίτης, η θεά ταξίδευε στους ωκεανούς. Όταν οι νέοι γιοι της Αλίας αλαζονικά αρνήθηκαν να αφήσουν την Αφροδίτη να αποβιβαστεί επάνω στην ακτή τους, η θεά τους καταράστηκε με παραφροσύνη. Στην τρέλα τους, βίασαν την Αλία. Ως τιμωρία, ο Ποσειδώνας τους έθαψε στα θαλάσσια σπήλαια του νησιού.Διόδωρος Σικελιώτης, Ιστορική Βιβλιοθήκη, 5. 55. 4-7Wikisource.org: http://el.wikisource.org/wiki/Ιστορική_Βιβλιοθήκη/Ε Η Αλία αργότερα έριξε τον εαυτό της στη θάλασσα· οι Ροδίτες υποστηρίζουν ότι έγινε η θεά Λευκοθέα. Ωστόσο, η Λευκοθέα ταυτίζεται με την Ινώ σε όλες τις άλλες πηγές.Διόδωρος Σικελιώτης, Ιστορική Βιβλιοθήκη, 5. 55. 4 - 7 
 Αλία, κόρη της Σύβαρης. Σε ένα ιερό δάσος της Άρτεμης, αντιμετώπισε ένα τεράστιο φίδι που ζευγάρωσε μαζί της· απόγονοί τους ήταν τα πρώτα μέλη της φυλής Οφιογενείς.Κλαύδιος Αιλιανός, Περί ζώων ιδιότητος, 12. 39
 Αλίη, κόρη της Τάλους. Παντρεύτηκε τον Κότυ, γιο του Μάνη πρώτου βασιλιά της Λυδίας, φέρνοντάς του δύο γιους, τον Άσιο και τον Άτυ βασιλιά της Λυδίας.Διονύσιος ο Αλικαρνασσεύς, Ρωμαϊκή Αρχαιολογία, 1. 27. 1

Γενεαλογικό δένδρο 
Ελληνικές θαλάσσιες θεότητες

 Παραπομπές 

Κατηγορία:Ελληνική μυθολογία
Κατηγορία:Νηρηίδες